open-index/open-wikipedia-markdown huggingface dataset:
Texas A&M University

**Texas A&M University System** (TAMU) er et delstateid, teknisk-naturvitenskapelig universitetssystem med hovedcampus i College Station i delstaten Texas, USA. Det ble grunnlagt i 1876. To år senere, i 1878, kom det til et lærested i Prairie View som er et såkalt historisk svart universitet i USA.

Fra 1876 var læresetdet også et av de seks såkalte Senior Military Colleges, og idag tar 2&nbsp;200 kadetter militært reserveoffiserskurs ved Texas A&M, kombinert med sivil høyskoleutdanning.

Tarleton State University fra 1899 er det største landbruksvitenskapelige universitet i USA som ikke er et land-grant-universitet.

## Læresteder og campuser
Det er også campuser ti andre steder i delstaten, tilsammen følgende læresteder og steder, med angivelse av grunnleggelsesår og studenttall i 2006:

* Texas A&M University (1876) – 45 380 studenter
**- Texas A&M HSC College of Medicine, College Station
**- Texas A&M HSC Graduate School of Biomedical Sciences College Station
**- Texas A&M HSC School of Rural Public Health College Station
**- Texas A&M HSC South Texas Center, McAllen
**- Texas A&M HSC at San Antonio (1959) – 3 079 studenter
** Texas A&M University at Galveston (1962) – 1 553 studenter (maritime fag)
** Texas A&M University at Qatar, Doha (2003) – 200 studenter (petroleumsfag)
** Baylor College of Dentistry, Dallas (1907) – 520 studenter
** Institute of Biosciences and Technology, Houston (1986)
* Prairie View A&M University, Prairie View (1878) – 8 023 studenter
* Texas A&M University - Commerce (1889) – 8 556 studenter
* Tarleton State University, Stephenville (1899) – 9 464 studenter
* West Texas A&M University, Canyon (1909) – 7 412 studenter 
* Texas A&M University - Kingsville (1925) – 7 126 studenter
**- Texas A&M HSC Irma Lerma Rangel College of Pharmacy
* Texas A&M University - Corpus Christi (1947) – 8 585 studenter
**- Texas A&M HSC Coastal Bend Health Education Center
* Texas A&M International University, Laredo (1969) – 4 917 studenter
**- Texas A&M HSC at San Antonio, Laredo campus
* Texas A&M University - Texarkana (1971) – 1 670 studenter

### Studenter og forskning
Ved lærestedene under *Texas A&M University System* var det til sammen over 100&nbsp;000 studenter og 192 vitenskapelig ansatte i 2006, og dette året var skolepengene US$ 22&nbsp;028 for studenter folkeregistrert i USA. Undervisningen gis opp til mastergradsnivå.

Texas A&M Health Science Center (HSC) er en samlet organisering av de medisinske og helsefaglige institusjonene ved de ulike lærestedene under Texas A&M. Sentrene står for fremragende medisinsk forskning og utdanning på høyt internasjonalt nivå.

Texas A&M System har kontorer (Agencies) i alle delstatens 254 fylker (counties), og gir her praktiske forskningsbaserte råd til bønder, næringsdrivende og andre yrkesutøvere i Texas.

## Referanser


## Eksterne lenker
*
Texas Southern University

**Texas Southern University** (forkortet **TSU**) er et delstateid universitet i Houston i delstaten Texas i USA. Det ble grunnlagt i 1947 som et av de såkalte Historiske svarte læresteder i USA.

Ved lærestedet var det 11&nbsp;224 studenter og 576 vitenskapelig ansatte i 2006, og dette året var skolepengene US$ 4&nbsp;998 for studenter folkeregistrert i Texas. Undervisningen gis opp til doktorgradsnivå.

## Referanser


## Eksterne lenker
*
Texas State University

**Texas State University** er et delstateid universitet i San Marcos i delstaten Texas, USA. Det ble grunnlagt i 1873.

Skolene og collegene er:
*College of Applied Arts 
*Emmett and Miriam McCoy College of Business Administration 
*College of Education 
*College of Fine Arts and Communication 
*College of Health Professions 
*College of Liberal Arts 
*College of Science 
*University College 
*Graduate College

Ved lærestedet var det 27&nbsp;485 studenter og 1&nbsp;671 vitenskapelig ansatte i 2006, og dette året var skolepengene US$ 5&nbsp;652 for studenter folkeregistrert i Texas. Undervisningen gis opp til doktorgradsnivå.

## Referanser


## Eksterne lenker
*
Towson University

**Towson University** er et delstateid universitet i Towson i delstaten Maryland, USA. Det ble grunnlagt i 1866.

Ved lærestedet var det 18&nbsp;921 studenter og 1&nbsp;289 vitenskapelig ansatte i 2006, og dette året var skolepengene US$ 7&nbsp;164 for studenter folkeregistrert i delstaten Maryland. Undervisningen gis opp til doktorgradsnivå.

## Referanser


## Eksterne lenker
*
Troy University

**Troy University** er et delstateid universitet i Troy i Pike County i Alabama, USA. Det ble grunnlagt i 1887 som *Troy Normal School*.

Ved lærestedet var det 27&nbsp;938 studenter og 1&nbsp;489 vitenskapelig ansatte i 2006, og dette året var skolepengene US$ 4&nbsp;104 for studenter folkeregistrert i delstaten Alabama. Undervisningen gis opp til mastergradsnivå.

## Referanser


## Eksterne lenker
* 
*
Tulane University

**Tulane University** er et privat universitet i New Orleans i delstaten Louisiana i USA. Det ble grunnlagt som offentlig, medisinsk universitet i 1834, og er det eneste i USA som har blitt privatisert.

Det er et av Sørstatenes aller beste og mest anerkjente universiteter, med en av de høyeste lærertettheter i USA (student:lærer-ratio 8:1). Skolepengene er høyere enn ved Ivy League-universitetene. Studiene og forskningen innen medisin ved *Tulane* har betydelig nasjonal finansiering. Det er også skoler innen jus, økonomi, arkitektur, IT, ingeniørfag og humanistiske fag.

Ved lærestedet var det 10&nbsp;606 studenter og 1&nbsp;319 vitenskapelig ansatte i 2006, og dette året var skolepengene US$ 34&nbsp;896 for studenter folkeregistrert i USA. Undervisningen gis opp til doktorgradsnivå.

Kjente alumnus (tidligere studenter) omfatter Yahoo-gründer David Filo, politiker Newt Gingrich, og TV-vert Jerry Springer.

## Referanser


## Eksterne lenker
*
Texas Christian University

**Texas Christian University** er et religiøst, kristent universitet i Fort Worth i delstaten Texas, USA. Det ble grunnlagt i 1873 og er tilknyttet det reformistiske kirkesamfunnet Christian Church (Disciples of Christ).

Ved lærestedet var det 8&nbsp;865 studenter og 803 vitenskapelig ansatte i 2006, og dette året var skolepengene US$ 23&nbsp;020 for studenter folkeregistrert i USA. Undervisningen gis opp til doktorgradsnivå.

## Eksterne lenker
*
United States Air Force Academy

**United States Air Force Academy** (USAFA) er en amerikansk militær høyskole nær Colorado Springs i delstaten Colorado. Skolen er den høyeste krigsskolen innen USAs luftvåpen, og ble grunnlagt i 1954.

USAFA har om lag 4.525 studenter i 2006, og 563 vitenskapelige og militære lærere. Studiene leder fram til bachelorgrad med uteksaminering som fenrik i United States Air Force.

Skolen ble grunnlagt med basis i flygerutdanning i hæren og marinen siden 1918, og med opprettelsen av flyvåpenet i 1947 tok rektor Dwight D. Eisenhower ved Columbia University initiativ i 1950 til opprettelse av en egen skole for de militære flygerne. Som senere president signerte han lovvedtaket om dette i 1954. Skolen er åpen for kvinner siden 1975.

En rekke høyere luftoffiserer og et stort antall astronauter i USA har fått sin utdanning ved USAFA.

## Rangeringer

*[[U.S. News & World Report]]* rangerte United States Air Force Academy som nummer 27 blant liberal arts-collegene i USA i 2015, mens *[[Forbes]]* plasserte det på 38.-plass blant alle colleger i USA,

United States Air Force Academy var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Se også
*US Army War College
*United States Military Academy
*US Naval Academy
*US Air Force Academy

## Referanser


## Eksterne lenker
*
United States Naval Academy

**United States Naval Academy** (**USNA**) er krigsskolen i den amerikanske marinen, grunnlagt i 1845. Skolens campus ligger i Annapolis i Maryland.

USNA utdanner offiserer til den amerikanske marinen. Det er 4.479 studenter ved USNA i 2006. Elevene, kalt midshipmen, blir tildelt en Bachelorgrad og utskrives som fenrik med plikttjeneste i marinen.

## Rangeringer

*[[U.S. News & World Report]]* rangerte United States Naval Academy som nummer 13 blant liberal arts-collegene i USA i 2015,  mens *[[Forbes]]* plasserte det på 27.-plass blant alle colleger i USA.

United States Naval Academy var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser


## Se også
*US Army War College
*National War College
*US Military Academy
*Naval War College
*US Air Force Academy
*Air War College

## Eksterne lenker
*
University of Akron

**University of Akron** er et delstateid universitet i Akron, delstaten Ohio i USA. Det ble grunnlagt i 1870.

Ved lærestedet var det 21&nbsp;882 studenter og 1&nbsp;497 vitenskapelig ansatte i 2006, og dette året var skolepengene US$ 8&nbsp;382 for studenter folkeregistrert i delstaten. Undervisningen gis opp til doktorgradsnivå.

## Referanser


## Eksterne lenker
*
University of Alabama

**University of Alabama** er et delstateid universitet i Tuscaloosa, delstaten Alabama i USA. Det er også senere bygde campuser i Birmingham og Huntsville. Universitetet ble grunnlagt i 1831.

Studenttallene ved campusene er:
* University of Alabama at Birmingham (1969) – 16&nbsp;561 studenter
* University of Alabama in Huntsville (1950) – 7&nbsp;091 studenter
* University of Alabama Tuscaloosa (1831) – 23&nbsp;838 studenter

Ved lærestedet var det 47&nbsp;490 studenter og 2&nbsp;552 vitenskapelig ansatte i 2006, og dette året var skolepengene ca. US$ 5&nbsp;000 for studenter folkeregistrert i delstaten. Undervisningen gis opp til doktorgradsnivå ved alle tre campuser.

## Referanser


## Eksterne lenker
* 
*
University of Alaska

**University of Alaska System** er et delstateid universitet i Fairbanks i delstaten Alaska i USA. Det er også senere bygde campuser i Juneau og Anchorage. Universitetet ble grunnlagt i 1917.

Studenttallene ved campusene er:
* University of Alaska Anchorage (1954) – 17 023 studenter
* University of Alaskma Fairbanks (1917) – 8 341 studenter
* University of Alaskma Southeast, Juneau (1972) – 2 965 studenter

Ved lærestedet var det 28&nbsp;329 studenter og 2&nbsp;096 vitenskapelig ansatte i 2006, og dette året var skolepengene ca. US$ 4 000 for studenter folkeregistrert i delstaten. Undervisningen gis opp til doktorgradsnivå i Fairbanks, og mastergrad ved de to andre lærestedene.

## Referanser


## Eksterne lenker
* 
*
Den polsk-russiske krig (1605–1618)

**Den polsk-russiske krig** var en serie felttog i perioden 1605 til 1618 i det som i russisk historie kalles Den store urotiden. 

Aktørene i krigen varierte. Polen-Litauen var ikke formelt i krig med Russland før i 1609, men innen den tid hadde flere polske og litauiske feltherrer organisert sine egne felttog inn i de russiske områdene. Sverige deltok også i krigen, i felttoget kjent som den ingermanlandske krig. Russland var på denne tiden også preget av borgerkrig, og de russiske fraksjonene kjempet både seg i mellom og i vekselvise allianser og kriger med og mot nabolandene.

De innledende fasene av krigen førte med seg polsk-litauisk fremgang, og i 1610 erobret polakkene Moskva. Kong Sigismund III utnevnte først sønnen Władysław til tsar, men da han senere forsøkte å gjøre seg selv til russisk hersker brøt alliansen med de russiske bojarene sammen. Polakkene ble da drevet ut av Moskva av en frivillig hær ledet av Kuzma Minin og Dmitrij Pozjarskij, og den viktige festningsbyen Smolensk falt i russernes hender. I perioden 1612 til 1617 kunne ingen av sidene sette i gang noen større offensiver, men etter Sigismunds mislykkede offensiv i 1617-18 ble en våpenhvile undertegnet i Deulino i 1618. Avtalen gav Polen-Litauen visse territoriale økninger, men opprettholdt Russlands uavhengighet. Avtalen varte i 15 år, og ved våpenhvilens utløp brøt det ut en ny krig mellom landene.
Eschwege

**Eschwege** er en by i Hessen i Tyskland. Byen inneholder mange gamle bygninger, men noen av dem ble skadet av brannbomber under den andre verdenskrig. Næringslivet består for det meste av produksjon av diverse tekstiler.

## Bilder

Fil:69Eschwege1.JPG|Byen ligger ved elven Werra
Fil:Eschwege Raiffeisenhaus.jpg|Raiffeisenhaus fra 1679
Fil:Eschwege schloss ostfront.jpg|Eschwege slott
Fil:Rathaus Eschwege.jpg|Rådhuset
Fil:Eschwege-former synagogue-now new apostolic church.jpg|Den tidligere synagogen
Fil:St. Elisabeth Church, Eschwege, back-side.jpg|St. Elisabethkirken


## Referanser


## Eksterne lenker
*
Escondido

**Escondido** er en by i California i USA. Byen er mest kjent for at det hvert år holdes et historisk spill til minne om krigen mot Mexico i 1846. Det historiske spillet kalles nå for *Battle of San Pasqual*, og det avholdes i september.

Byen ligger 55&nbsp;km nord for San Diego, og innbyggertallet er 134&nbsp;085.

## Referanser


## Eksterne lenker
*
Ministro Pistarini internasjonale lufthavn

**Ministro Pistarini internasjonale lufthavn** (spansk: Aeropuerto Internacional de Ezeiza "Ministro Pistarini")  er en flyplass som ligger 22 km sørvest for Buenos Aires, hovedstaden i Argentina. Flyplassen er oppkalt etter generalen og politikeren Juan Pistarini (1882-1956), men er vanligvis kjent som **Ezeiza internasjonale lufthavn** fordi den ligger i byen Ezeiza. Flyplassen er landets største og er hovedbase for flyselskapet Aerolíneas Argentinas.

I 2007 betjente flyplassen 7&nbsp;487&nbsp;779 passasjerer og 70&nbsp;576 flybevegelser.

## Terminaler, selskaper og ruter
Flyplassen har tre terminaler:

### Terminal A
*Aeroméxico (Mexico by)
*Aerosur (Asunción, Cochabamba, Santa Cruz de la Sierra)
*Air Canada (Santiago de Chile, Toronto-Pearson) 
*Air Europa (Madrid) 
*Air France (Paris-Charles de Gaulle)
*Alitalia (Roma-Fiumicino)
*American Airlines (Chicago-O'Hare [stopper 3. september 2008], Dallas/Fort Worth, Miami, New York-JFK)
*Avianca (Bogotá)
*British Airways (London-Heathrow, São Paulo-Guarulhos)
*Copa Airlines (Panama by)
*Cubana de Aviación (Havana, Cayo Coco)
*Delta Air Lines (Atlanta)
*Gol (Asunción, Lima, Porto Alegre, Santiago of Chile, São Paulo-Guarulhos, Salvador, Rio de Janeiro-Galeão)
*Iberia (Madrid, Barcelona)
*LAN Airlines (Santiago de Chile)
**LAN Argentina (Miami, Punta Cana, São Paulo-Guarulhos, Santiago de Chile)
**LAN Ecuador (Guayaquil, Quito, Santiago de Chile)
**LAN Peru (Lima)
*Lufthansa (Frankfurt)
*Malaysia Airlines (Cape Town, Johannesburg, Kuala Lumpur)
*Norwegian (London) [starter 14. februar 2018]
*Qantas (Sydney) [starter 24. november 2008]
*TACA Peru (Lima)
*TAM Linhas Aéreas (Brasília, Belo Horizonte, Florianópolis, Fortaleza, Porto Alegre, Rio de Janeiro-Galeão, São Paulo-Guarulhos, Salvador)
**TAM Mercosur (Asunción, Cochabamba, Montevideo, Punta del Este, Rio de Janeiro-Galeāo, Santa Cruz de la Sierra)
*United Airlines (Washington-Dulles)

### Terminal B
*Aerolíneas Argentinas (Auckland, Asunción, Barcelona, Bogotá, Caracas, Florianópolis, Lima, Madrid, Mexico by, Miami, Montevideo, New York-JFK, Porto Alegre, Rio de Janeiro-Galeão, Rome-Fiumicino, Santa Cruz de la Sierra, Santiago de Chile, São Paulo-Guarulhos, Sydney)
**Austral (El Calafate, Ushuaia)

### Terminal C
*Frakt og charter

## Referanser


## Eksterne lenker
* 
* Stranded travelers riot at Argentine airport. MSNBC / Associated Press. 2008-01-14.
Jamshedpur

**Jamshedpur**, også kalt **Tatanagar**, er den største byen i den indiske delstaten Jharkhand. Den ligger ved samløpet av elvene Swarnarekha og Kharkai.

Jamshedpur vokste frem som by i tilknytning til de store jern- og stålverkene, som fortsatt dominerer byens næringsliv. Tata Iron and Steel Company ble etablert i 1907 av Jamsetji Tatas etterfølgere, som har gitt byen sitt navn.

## Referanser
Jammu

**Jammu** er en by i delstaten Jammu og Kashmir i  India. Byen er mest kjent for dens mange templer. Det største tempelet ble bygd i 1835, men det ble aldri ferdig. Næringslivet i byen består av produksjon av silke og keramikk.

## Kilder
*
Jalpaiguri

**Jalpaiguri** (bengali  *Jôlpaiguṛi*)  er en by i staten Vest-Bengal i India. Byen ble grunnlagt i 1885, og er kjent for å ha et rikt dyreliv. Næringslivet består for det meste av produksjon og dyrking av jordbruksprodukter og fyrstikker. 

Byen ligger 30 km fra Bangladesh. Den er administrativ hovedstad for distriktet Jalpaiguri.

Selve byen, *Jalpaiguri Municipality*, hadde i 2001 en befolkning på 100&nbsp;348 innbyggere.

## Referanser
Jamalpur

**Jamalpur** er en by i Bangladesh. Byen er veldig utsatt for oversvømmelser og flom. Næringslivet består for det meste av produksjon av sukker, tobakk og ris.
Janesville

**Janesville** er en by i Wisconsin i USA. Byen ble grunnlagt i 1853. Næringslivet består av produksjon og dyrking av jordbruksprodukter, tobakk og biler. Ved folketellingen i 2010 hadde byen  innbyggere.

## Referanser


## Eksterne lenker
*
Jarosław

**Jarosław** (ukrainsk *Ярослав* (*Jaroslav*)) er en by og gmina i det subkarpatiske voivodskap i Polen ved elven San. Den var tidligere møteplass for polsk, ukrainsk og jødisk kultur. Byen er kjent for sine mange severdigheter og er et viktig transportknutepunkt og handelssenter. I årene 1975&ndash;1998 var byen del av Przemyśl-voivodskapet, og hadde i 2006 over 40 000 innbyggere. 

## Historie
Byen ble grunnlagt av den ukrainske prinsen Jaroslav den vise i det 11. århundre. Den fikk magdenburgske byrettigheter av den polske prinsen Władysław Opolczyk i 1375. Byen utviklet seg raskt til å bli et viktig senter for handel og en havn ved elven San, og opplevde sin storhetstid i det 16. og 17. århundre. Jarosław ble krysset av handelsruter som forbandt Schlesien med Ruthenia og Danzig med Ungarn, og kjøpmenn fra land som Spania, England, Finland, Armenia og Persia kom for å besøke noen av Polen og Europas største markeder som ble holdt i byen. I 1574 ble et jesuittkollegium etablert i Jarosław. 

På 1590-tallet plyndret tatarer fra Det osmanske rike nærliggende landsbyer. De greide ikke å komme seg gjennom bymurene, men angrepene reduserte byens økonomiske styrke. Pestutbrudd på 1620-tallet og den svenske invasjonen av 1655-1660 begrenset ytterligere byens status. Under den store nordiske krig av 1700-1721 ble regionen gjentatte ganger plyndret av russiske, saksiske og svenske styrker. 

Jarosław kom under Østerrike etter Polens første deling i 1772 men kom tilbake til Polen etter at landet på ny ble selvstendig i 1918. Etter andre verdenskrig kom byen igjen under Polen. 

## Vennskapsbyer
Dingelstädt, Humenne, Javoriv, Michalovce, Orange, Schönebeck, Vyškov, Uzjhorod

## Bildegalleri

Jarosław Ratusz 2.JPG|Rådhuset i Jarosław


## Referanser


## Eksterne lenker
*
Serviett

**Serviett** brukes til å tørke munnen med under måltider. Servietter blir ofte brukt i stedet for en klut. Det er mest vanlig med tørre servietter, men i de senere årene har det også blitt laget våtservietter.

Servietter er som regel laget av mykt papir, men de kan også være av stoff. 

En serviett er noe som hører til på de fleste spisebord og middager. De blir ofte brettet og kan settes opp i kunstferdige oppsatser på den enkelte kuvert. 

## En stereotypi
Det er en stereotypi at man ofte noterer ned en god idé eller en oppfinnelse på en serviett første gang man kommer på den.

## Litteratur
* Wulfcrona: Marie Louise (1977): *Servetter, Historia – Brutningar – Skjøtsel.* Nordiska museets förlag, Stockholm. ISBN 91-7108-426-6
Tomasz Pochwała

**Tomasz Pochwała** (født 1983) er en polsk skihopper. Hans beste verdenscupplassering er en 15.-plass fra 2002.

Han huskes best for et stygt fall i Planica i 2002. Han mistet trykket på venstre ski, landet med hodet først og tok en elegant salto før han skled nedover unnarennet på ryggen.

Tomasz Pochwała er søskenbarn av padleren Marcin Pochwała, som var med i OL i 2004 og 2008.

## Referanser


## Eksterne lenker
* 
* Fallet i Planica på YouTube
Blankvann (andre betydninger)

**Blankvann** har flere betydninger:

* Blankvannet (Ringerike), lite vann i Strømsoddbygda i Ringerike kommune i Viken
* Blankvann (Hurum), tjern i Asker kommune i Viken
* Blankvann (Oslo), tjern i Nordmarka i Oslo kommune
* Blankvann landskapsvernområde ved Blankvann i Nordmarka
* Blankvann landskapsvernområde med plantefredningsområde ved Blankvann i Nordmarka
* Blankvann (Drangedal), tjern i Drangedal kommune i Telemark
Myanmarsk kyat

**Myanmarsk kyat** er valutaen i Myanmar. Den er delt inn i 100 pya. Valutakoden er MMK.

Kyat ble innført i 1952. Navnet på pengeenheten stammer fra den gamle vektenheten *cyat*, og har betydningen «vekt» eller «mynt».

Før 1952 brukte landet burmesisk rupi, opprinnelig innført i 1939 til erstatning for indisk rupi.

## Referanser
US Cremonese

**Unione Sportiva Cremonese** er en italiensk fotballklubb fra Cremona, Lombardia. Klubben ble grunnlagt i 1903. Lagets offisielle draktfarger er grå og rød.

Den 6. mai 2022 rykket Cremonese opp til Serie A for første gang siden sesongen 1995/1996. Cremonese vant den Anglo-italienske cupen i 1993.

## Spillerstall
Oppdatert 1. november 2024.

### Utlånte spillere

## Kjente spillere
*  Gianluca Vialli
*  Anders Limpar
*  Giuseppe Favalli
*  John Aloisi
*  Enrico Chiesa
*  Antonio Cabrini
*  Cesare Prandelli
*  Attilio Lombardo
*  John Mensah
*  Walter Alfredo Novellino

## Referanser


## Eksterne lenker
*
Kolwezi

Senket tekst

**Kolwezi** er hovedstaden i Lualaba i Den demokratiske republikken Kongo. Næringslivet består av produksjon av kobber. Innbyggertallet ligger på 910 167. Byen har vært herjet av opprørsstyrker, og mange av innbyggerne ble drept under herjingene.
Schlesisk

:*Må ikke forveksles med [[lavschlesisk]], et germansk språk som ble snakket i [[Nedre Schlesien]].*

**Schlesisk** (schlesisk **) er et vestslavisk språk som snakkes i Schlesien, i grenseområdet mellom Polen og Tsjekkia. Ifølge den siste polske folketellinga i 2021 var det i Polen 400&nbsp;000&nbsp;som regnet schlesisk som sitt morsmål. Det snakkes for det meste i regionen Øvre Schlesien. Før 1945 ble det også talt i enklaver i Nedre Schlesien; det germanske språket lavschlesisk var det dominerende språket i den regionen fram til da.

For øyeblikket brukes imidlertid det schlesiske språket av bare en minoritet i Øvre Schlesien og i hele Schlesien, ettersom flertallet snakker standard polsk (av nesten 4 millioner innbyggere i Øvre Schlesien snakker bare 400 000 schlesisk, som utgjorde omtrent 10 % av regionens befolkning).

Schlesisk har tradisjonelt blitt regna som et eget språk, men språket kan i dag regnes som en polsk dialekt pga. at moderne schlesisk er svært innbyrdes forståelig med standard polsk. Forskjellen mellom standard polsk og schlesisk kan sammenliknes med forskjellen mellom standard østnorsk og trøndersk.

## Referanser
Blankvann (Oslo)

**Blankvann** (351 moh.) er et tjern i Nordmarka, i Oslo kommune. Vannet ligger rett nord for Tryvannshøgda og omtrent midtveis mellom Sørkedalen og Skjærsjøen.

## Geologi og hydrologi
Ved Blankvann kommer kambrosilurbergarter fram i dagen og gir opphav til et næringsrikt jordsmonn med mye kalk. Dermed får man et stort mangfold av planter, og gode vilkår for flere sjeldne arter. Det høye innholdet av kalsium gjør også bunnvannet i sjøen tungt. Og siden vannet er dypt og har en skjermet beliggenhet, blir vannmassene ikke blandet helt ned på dypet. Derfor er sjøen meromiktisk, uten oksygen under ca. 20 meter. Dette er en sjelden innsjøtype i Norge.

## Områdevern
Rundt Blankvann ble det i 2002 opprettet to verneområder for å bevare den spesielle floraen som finnes rundt tjernet.

### Blankvann landskapsvernområde
*Blankvann [[landskapsvernområde]]* (3&nbsp;342&nbsp;dekar) ble fredet den 14. juni 2002 i den hensikt å bevare skog- og kulturlandskap, geologi, urterike enger som finnes rundt Blankvann i Nordmarka.

Vest for landskapsvernområdet ligger Finnerud sportshytte og i nord Kobberhaughytta. Inne i området ligger Blankvannsbråten, og i sør ligger Nordmarkkapellet. Landskapsvernområdet er anlagt i området mellom disse mye brukte markastedene.

### Landskapsvernområde med plantelivsfredning
*Landskapsvernområde med plantelivsfredning* (55&nbsp;da) ble fredet den 14. juni 2002 i den hensikt å gi et strengere vern for de urterike engene som finnes rundt Blankvann. Dette vernet gjelder fire engpartier; to øst for tjernet, ett sør for tjernet og ett ved Setertjernet i vest.

## Se også
* Verneområder i Oslo
* Blankvannsbråten
* Liste over innsjøer i Oslo

## Litteratur
*Sverre Grimstad: *Nordmarka – merker og mysterier*. Andresen og Butenschøn Oslo 2008. ISBN 978-82-7981-053-7

## Referanser
Kolpino

**Kolpino** (russisk: Ко́лпино) er en by i Kolpinskij-distriktet i St. Petersburg i Russland. Den ligger ved elva Izjora (ei sideelv til Neva), rundt 25&nbsp;km sørøst for sentrum av St.&nbsp;Petersburg. Innbyggertall: 143&nbsp;800 (folketelling 2008).

Kolpino ble grunnlagt tidlig på 1700-tallet. Bystatus ble innvilget i 1912. Kolpino var et av de viktigste jernverkene til den russiske kronen, og et jernstøperi tilhørende den russiske marinen lå også i byen. St. Petersburg–Moskva-jernbanen løper gjennom Kolpino.

Et hellig bilde av St.&nbsp;Nikolas i Treenighetskirken besøkes av et stort antall pilegrimer den 22. mai hvert år.

Næringslivet består for det meste av mekanisk industri, og byens suverent største virksomhet er Izjorsky Zavod.

## Eksterne lenker
* 
* Kolpino og omegn, geografi, historie, klima, befolkning (russisk)
* Kolpino city. Et nettsted om byen (russisk)
* Infonettsted for Kolpino (russisk)
Kokomo

**Kokomo** er en by i Howard County i Indiana i USA. Den er fylkessete for Howard County og ligger omtrent 80 kilometer nord for Indianapolis. Byen ble grunnlagt i 1844 og fikk offisielt bystatus i 1865. Ved folketellingen i 2020 hadde byen 59 604 innbyggere.
----

### Historie
Byen skal være oppkalt etter en Miami-høvding som het **Ma-Ko-Ko-Mo** (eller Kokomoko). Ifølge en populær lokalhistorie var han sønn av høvding Richardville, men historikere har siden avkreftet deler av denne legenden, selv om Ma-Ko-Ko-Mo sannsynligvis var en lokal figur.

Før borgerkrigen bidro jernbaneforbindelsen til Indianapolis og byer i øst til byens vekst. En betydelig oppgang kom på midten av 1880-tallet da store naturgassreserver ble oppdaget i området. Tilgangen til billig energi tiltrakk seg en rekke industrier, og det var i denne perioden at pionerer innen bilindustrien etablerte seg her. Byen er spesielt kjent for Elwood Haynes og Haynes-Apperson Automobile Company, som produserte det som ofte blir ansett som en av USAs første bensindrevne biler. På grunn av disse innovasjonene fikk Kokomo tilnavnet **"City of Firsts"**.
----

### Næringsliv
Næringslivet i Kokomo består av produksjon av bildeler, metall og glass. En stor del av byens økonomi og arbeidsplasser er fortsatt avhengig av bilindustrien, med store fabrikker som leverer deler til selskaper som Stellantis (tidligere Chrysler).

## Referanser


## Eksterne lenker
*
Knoxville

**Knoxville** er den tredje største byen i delstaten Tennessee i USA, etter Memphis og Nashville. Byen ble grunnlagt i 1791, og var fram til 1819 hovedstad i Tennessee. I siste folketelling fra 2000, har byen 173&nbsp;890 innbyggere, mens det i Knoxville Metropolitan Area bor 655&nbsp;400 mennesker. Byen er oppkalt etter USAs første krigsminister, Henry Knox.

I Knoxville ligger hovedcampusen til University of Tennessee, UTK. Universitetets mange elitelag innenfor en rekke idretter er svært populære i området. Alle lagene kalles "Volunteers" eller "Vols" etter delstatens delstatens kallenavn, *the volunteer state*. Som en markering av dette er retningsnummeret for området 865 – som staves VOL på telefontastaturet. Nasjonalt er særlig herrenes fotballag og kvinnenes basketballag meget anerkjent. Fotballaget ble amerikanske mestere i 1998-sesongen.

Byens økonomi og næringsliv er i stor grad preget av University of Tennessee med ca. 7000 ansatte, Oak Ridge National Laboritory og andre offentlige forskningsinstitusjoner.

McGhee Tyson lufthavn ligger 19&nbsp;km sør for byen.

## Referanser


## Eksterne lenker
*
Sunndalsfjella

**Sunndalsfjella**, eller **Sunndalsfjellene**, er et høyfjellsområde i Møre og Romsdal beliggende sør for Sunndalen. Fjellområdet strekker seg sørover til Dovrefjell i Innlandet. I øst avskjæres området av E6, men det som er et sammenhengende fjellområde fortsetter videre østover mot Folldal kommune i Nord-Østerdalen.

Mesteparten av fjellområdet ligger i Dovrefjell-Sunndalsfjella nasjonalpark på 1693&nbsp;km².

Sunndalsfjella har 259 isbreer og 23 fjelltopper over 1&nbsp;800 m. Vinnufonna er den største isbre i Møre og Romsdal, og den er også den største isbreen i området mellom Svartisen og Jostedalsbreen.

Navnet «Sunndalsfjella» er av nyere opprinnelse og tatt i bruk for å skille de deler av dette fjellområdet som ligger i Sunndal kommune fra andre deler av Dovrefjell.  

## Litteratur
*Jostein Sande (red.): *Sunndalsfjella. Fjell og folk*. Samlaget 2007. ISBN 978 82 521 7019 1

## Referanser
Kiwai

**Kiwai** er en folkegruppe som bare finnes på Papua Ny-Guinea. Folkegruppen livnærer seg mest på dyrking av jordbruksprodukter, og fordi jorden er svært fruktbar kan det dyrkes mange forskjellige grønnsaker og frukter. Jakt og fiske er også utbredt. 

Konflikter er vanlige innenfor gruppen. Når en kiwai har drept et annet menneske er det vanlig å ta med hodet hans hjem, som bevis på hva han har gjort. Gruppen er delt inn i klaner, og det er forbudt for to personer innen klanen å gifte seg med hverandre.
Fayetteville (Arkansas)

**Fayetteville** er en by i den amerikanske delstaten Arkansas med et areal på 134,1&nbsp;km² og en befolkning som oppgis til cirka 82&nbsp;000 innbyggere (2003). Byen ligger i delstatens nordvestre del av delstaten, cirka 80 kilometer nordøst for Fort Smith, cirka 30 kilometer øst for grensen til Oklahoma og 45 kilometer sør for grensen til Missouri.

## Eksterne lenker
*
Kitchener

**Kitchener** er en by i sørlige Ontario i Canada. Den er lokalisert omtrentlig 100 km vest for Toronto. Kitchener er setet for den regionale bykommunen Waterloo. Byen dekker et areal på 136,86 km. Den 10. juni 2012 feiret Kitchener som by hundreårsjubileum. Kitchener het tidligere «Town of Berlin» fra 1854 og fram til 1912, og var «City of Berlin» fra 1912 og til 1916 grunnet byens mange tyske innvandrere, men ved begynnelsen av den første verdenskrig oppsto det spenninger mellom den tyske befolkningen og andre beboere.»

Byen hadde en befolkning på 219 153 beboere ved folketellingen i 2011. Storbyområdet, som også omfatter nabobyene Waterloo og Cambridge, har 507 096 beboere. Det gjør den til den største storbyområdet i henhold til folketallet (CMA) i Canada og den fjerde største i Ontario alene. Byen ligger tilstøtende til de mindre byene Cambridge i sør og Waterloo i nord. Faktisk blir Kitchener og Waterloo ofte referert til i fellesskap som «Kitchener-Waterloo» (K-W), men de har adskilte kommunale autoriteter. Sammen med Cambridge utgjør de en urban treenighet; «the tri-cities».

## Referanser


## Eksterne lenker
* 
* Kitchener Community Profile
Knoxville (andre betydninger)

**Knoxville** har flere betydninger:

I USA er det en rekke byer ved navn Knoxville. Den største er Knoxville i Tennessee.
De andre byene ved navn Knoxville eller som har Knoxville i navnet:

* Knoxville (Arkansas) 
* Knoxville (Georgia), kommunesete for Crawford County (Georgia). 
* Knoxville (Illinois) 
* Knoxville (Iowa) 
** Knoxville Raceway, United States Automobile Club  
* Knoxville (Maryland) 
* Knoxville (Pennsylvania) 
** Knoxville College, en liten historisk svart høyskole
* New Knoxville (Ohio)

Knoxville kan også peke til:
* Johnny Knoxville, en amerikansk komiker og skuespiller.
Kislovodsk

**Kislovodsk** (russisk: Кислово́дск) er en by i Stavropol kraj i Russland. Den ligger 900 moh i Nord-Kaukasus, omtrent midt mellom Svartehavet og Det kaspiske hav, rundt 140&nbsp;km sørøst for Stavropol. Innbyggertall: 129&nbsp;788 (folketelling 2002), 114&nbsp;414 (folketelling 1989).

Kislovodsk (oversatt: *surt vann*), som er kjent for sine kurbad, er oppkalt etter de mange mineralvannskildene rundt byen. 

Byen er også kjent fordi Josef Stalin etter sigende skal ha hatt hemmelige møter med stabsmenn i denne byen. 


Fil:Kislovodsk from Koltso-gora.jpg|Kislovodsk
Fil:Coat of Arms of Kislovodsk (Stavropol kray).png|Kislovodsks byvåpen


## Referanser


## Eksterne lenker
* 
* www.kislovodsk-kurort.org  Informasjonsnettsted om Kislovodsk
* Bilder fra Kislovodsk og omegn
* Turismeportal
* www.kisl.ru
* www.dumaksl.ru
Georgetown (Delaware)

**Georgetown** er en by i Sussex County i Delaware i USA med cirka 4&nbsp;643 innbyggere (2000). Den ble grunnlagt i  1791.

## Referanser


## Eksterne lenker
*
30. serierunde i Premier League 2007/08

**30. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte 15. mars kl. 16.00 med fem kamper; rundens sjette kamp ble spilt kl. 18.15. Den 16. mars ble det spilt tre kamper. Runden ble avslutta med Birmingham mot Newcastle den 17. mars kl. 21.00.

## Kamptråd

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Norway (Maine)

**Norway** er en by i Oxford County i Maine i USA. Befolkningen var 4&nbsp;611 i 2000. Et sommerferieområde, Lake Pennesseewassee, ligger innen Norways grenser.

## Referanser


## Eksterne lenker
* 
* Norway Memorial Library
* University College at Norway/South Paris 
* ''Advertiser Democrat'', regional avis
Universitetet i Arizona

**Universitetet i Arizona** er et delstatseid universitet i Tucson i delstaten Arizona i USA. Universitetet ble grunnlagt i 1885. Det tilhører gruppen av offentlige, høykvalitets-universiteter med meget høy akademisk standard – den såkalte Public Ivy-gruppen.

Ved lærestedet var det  studenter og  vitenskapelig ansatte i 2006, og dette året var skolepengene US$&nbsp; for studenter folkeregistrert i delstaten Arizona. Undervisningen gis opp til doktorgradsnivå.

## Referanser


## Eksterne lenker
* 
*
University of Arkansas

**University of Arkansas System** er et delstateid land-grant-universitet med hovedcampus i Fayetteville i Washington County, Arkansas, USA. Det er også senere bygd campuser i Pine Bluff, Little Rock, Monticello og Fort Smith.

Pine Bluff-universitetet ble i 1873 etablert som et av de såkalte Historiske svarte læresteder i USA.

Universitetet ble grunnlagt i 1871 gjennom bevilgningen fra delstaten og Washington County, men ble tatt initiativ til allerede ved Morrill Act av 1862. I 1879 tok åtte lokale leger i Little Rock initiativ til opprettelse av en medisinsk skole for delstaten, som utviklet seg til University of Arkansas for Medical Science.

Clinton School of Public Service ble åpnet i 2006 og oppkalt etter USAs 42. president Bill Clinton, i tilknytning til Bill Clinton Presidential Center i Little Rock.

Studenttallene ved campus-ene er:
* University of Arkansas Fayetteville (1871) – 17&nbsp;926 studenter
** University of Arkansas School of Law 
** Arkansas School for Mathematics, Sciences, and the Arts, Hot Springs
* University of Arkansas at Pine Bluff (1873) – 3&nbsp;128 studenter
* University of Arkansas for Medical Sci, Little Rock (1879) – 2&nbsp;016 studenter
* University of Arkansas at Monticello (1909) – 3&nbsp;179 studenter
* University of Arkansas at Little Rock (1927) – 11&nbsp;905 studenter
** University of Arkansas Clinton School of Public Service
** William H. Bowen School of Law 
* University of Arkansas at Fort Smith (1928) – 6&nbsp;767 studenter

Ved lærestedet var det 44&nbsp;921 studenter og 2&nbsp;560 vitenskapelig ansatte i 2006, og dette året var skolepengene fra US$ 3&nbsp;340 til US$ 5&nbsp;511 for studenter folkeregistrert i delstaten. Undervisningen gis opp til doktorgradsnivå i Fairbanks og Little Rock, til mastergrad ved Pine Bluff of Monticello, og opp til bachelorgrad ved Fort Smith.

## Referanser


## Eksterne lenker
* 
*
Warren Christopher

**Warren Minor Christopher** (1925–2011) var en amerikansk diplomat, jurist og politiker. Han var USAs utenriksminister fra 1993 til 1997 under president Bill Clinton og tjenestegjorde som USAs viseutenriksminister fra 1977 til 1981 under president Jimmy Carter. Christopher var medlem av Det demokratiske parti.

## Liv og virke
### Bakgrunn
Christopher tjenestegjorde i marinereserven i tiden 1943-1946. Han var utdannet jurist fra Stanford University (1949).

Han var juridisk assistent for dommer William O. Douglas ved den amerikanske høyesterett 1949-1950. I 1950 begynte han i advokatfirmaet *O’Melveny & Myers* og ble partner der i 1958. I perioden 1967-1969 var han visejustisminister (Deputy Attorney General) under president Lyndon B. Johnson. Han gikk deretter tilbake til  advokatfirmæt *O’Melveny & Myers*.

### Politisk karriere
Christopher var viseutenriksminister under utenriksminister Cyrus Vance i perioden 1977-1981. Som viseutenriksminister ledet de vanskelige forhandlinger for å få løslatt de 52 amerikanske gisler som satt som gisler i den amerikanske ambassade i den iranske hovedstad Teheran. Han ledet også USAs arbeid for å normalisere forholdene til Folkerepublikken Kina, hjalp president Carter med å få ratifisert avtalen av tilbakeføringen av Panamakanalsonen til Panama og ledet den første interministerielle menneskrettsgruppen. Jimmy Carter tildelte ham i 1981 utmerkelsen Presidential Medal of Freedom.

Christopher var også med i ledelsen for Stanford University, for Carnegie Corporation, direktør for Council on Foreign Relations, direktør for *Los Angeles World Affairs Council*, viseordfører for guvernørkommisjonen for belysning av urolighetene i Los Angeles (1965-1966), spesialrådgiver for statssekretær George Ball for utenlandshandelen, president for koordineringsrådet for høyere utdannelse i staten California og *fellow* av American Academy of Arts and Sciences (1988).

I 1991 ble Christopher formann for den uavhengige kommisjon for Los Angeles Police Department (LAPD) som ble allment kjent som *The Christopher Commission*. Kommisjonen foreslo betydelige reformer av politiet i Los Angeles etter Rodney King-saken.

Han ble utnevnt til utenriksminister av president Bill Clinton den 20.&nbsp;januar 1993 og var USAs utenriksminister til 1997.

## Verker
* *American Hostages in Iran*, Yale University Press, 1986, ISBN 978-0300035841
* *In the Stream of History: Shaping Foreign Policy for a New Era*, Stanford University Press, 1998, ISBN 978-0804734684
* *Chances of a Lifetime*, Scribner, 2001, ISBN 978-0684830247

## Referanser


## Eksterne lenker
*
Alexander Haig

**Alexander Meigs Haig jr.** (født 2. desember 1924 i Philadelphia i Pennsylvania i USA, død 20. februar 2010 i Baltimore) var en amerikansk general og politiker (det republikanske partiet).

Han var stabssjef i Det hvite hus under Richard Nixon. Årene 1974–1979 var han NATOs øverstkommanderende og 1981–1982 utenriksminister i Ronald Reagans regjering.

## Referanser


## Eksterne lenker
*
Scandinavian Raceway

**Anderstorp Raceway,** tidligere **Scandinavian Raceway,** er en 4,03 km lang motorsportbane utenfor Anderstorp i Gislaved kommune i Sverige.

Banen som ble bygget på et våtmarksområde sto ferdig bygget i mai 1968. Allerede i 1966 ble det kjørt et prøveløp her. Den første konkurransen var et Formel 3-løp som ble kjørt den 16. juni 1968. Banen ble ekstremt populær på 1970-tallet, takket være den svenske Formel 1-føreren Ronnie Peterson, som på denne tiden hadde nådd et høydepunkt i karrieren. Banen har en lang strekning (kalt *Flystripen*, og som også ble brukt til dette) og mange doserte svinger, noe som gjorde oppsettet av bilene til en utfordring for ingeniørene. 

På 1970-tallet ble Sveriges Grand Prix arrangert her seks ganger. Foruten Formel 1 ble det også kjørt motorsykkel-roadracing i 500cm³-klassen (dagens MotoGP). Da Peterson og Gunnar Nilsson døde i løpet av 1978-sesongen, trakk sponsorer seg, og Sveriges Grand Prix ble lagt dødt. I 1982 ble det igjen kjørt VM i roadracing hver høst frem til 1990, i klassene 125, 250, 500cm³, sidevogn samt superbike. Det ble kjørt et par standardbil-løp på 1980-tallet, og banen har vært en populær bilklubbane fra 1990-tallet. 

På 2000-tallet har internasjonale motorsportklasser tatt turen innom Scandinavian Raceway. Et par år var ETCC innom. Banen har de siste årene gjennomgått en omfattende renovering, og er nå istand til å ta imot større, internasjonale billøp. I 2007 fikk banen besøk av WTCC-sirkuset og de kom tilbake i 2008 også, den 21. september. 

Det er en 1000 meter lang flystripe bygget inn i banen . Den er åpen for flytrafikk med særlig tillatelse. Den ble bygget fordi det var bedrifter som ville betale for den, noe som forbedret økonomikalkylen for prosjektet.

## Formel 1-vinnere

## Referanser


## Eksterne lenker
* Anderstorp Racing Club (Svensk)
Olympic Review

***Olympic Review***, (fransk: ***Revue Olympique***), eller *olympiske tilbakeblikk* er Den internasjonale olympiske komités tidsskrift. Det har blitt utgitt under varierende titler, utgavehyppighet og formater siden etableringen av Den internasjonale olympiske komité (IOK) i 1894.

## Historie
Den første publikasjon kom kun på fransk i 1894 under tittelen *Bulletin du Comité International Olympique*. In 1896 hadde utgavene tittelen *Les Jeux Olympiques*. I perioden 1897 til 1900 kom ingen utgaver, men det var tilbake under tittelen *Revue Olympique* i 1901, og ble publisert frem til 1915, fortsatt på fransk, men med sporadiske engelske artikler. Den første verdenskrig avbrøt videre utgaver, og ingen publikasjoner kom i perioden 1916 til 1925. 

I 1926 var tidsskriftet tilbake under navnet *Bulletin Officiel du Comité International Olympique* og fortsatte til 1944. Både franske og engelske titler finnes under denne franske tittelen, med unntak av 1932 og 1935 da ingen engelske artikler er med. 

I periode 1938 til 1944 var det to journaler som ble utgitt sammen, *Bulletin Officiel du Comité International Olympique* og *Olympische Rundschau*. Mellom 1942 og 1944 kom publikasjonene uten artikler på engelsk, og fra 1945 opphørte alle utgaver. 

Journalen var tilbake fra 1946 under tittelen *Bulletin du Comité International Olympique*, en tittel som ble brukt helt frem til medio 1967, hvorpå utgavene kom i separate utgaver med navnene *Lettres d'information*, og *Newsletter*, på respektivt fransk og engelsk. Fra 1970 og frem til dagens utgaver har tidsskriftene blir utgitt som *Revue Olympique* på fransk og *Olympic Review* på engelsk.

Legatet etter sommer-OL 1984, *LA84 Foundation*, har samlet og gitt ut eldre utgaver gjennom 100 år. I tilknytning til dette har de laget en nettside der alle utgavene kan søkes.

## Eksterne lenker
* Olympic.org med lenker til utgaver av Olympic Review
* LA84 Foundation om Olympic Review
Qingzangbanen

**Qingzangbanen** (kinesisk: 青藏铁路; pinyin: *Qīngzàng Tiělù*) er en 1972 km lang jernbanestrekning som knytter Xining i  provinsen Qinghai, med Lhasa i Den autonome region Tibet i Kina. Den er den første jernbanen til Tibet.

Linjen ble innviet 1. juli 2006. Den er verdens høyeste jernbanelinje, og når 5&nbsp;072 meter over havet. Toget har trykkabin for å forhindre høydesyke, og det finnes oksygengassystem for passasjerene. Det er to separate oksygengassystemer for dette formål på toget: Oksygengasskonsentrasjonen er høynet til cirka 26 %, og via egne gassuttak kan man få ytterligere tilskudd via nesedyser.

## Media


Fil:20060730234344_-_南山口站.gif|Nanshankou jernbanestasjon
Fil:20060731001950_-_纳赤台站.gif|Nachitai jernebanestasjon


## Referanser
* M.W.H., Railroad in the clouds, *[[Trains (magazine)|Trains]]* March 2002
Robert Gonsalvo Major

**Robert Gonsalvo Major** (født 1766 i Belfast, død 1839 i Lillesand) var en irsk nasjonalist og borgerrettsforkjemper, som var tilknyttet separatistbevegelsen United Irishmen. Han bodde i Norge fra 1798.

## Liv og virke
Major ble dødsdømt da separatistbevegelsens opprør brøt sammen, og flyktet fra henrettelse i Belfast. Major ble gjemt i en sukkertønne og smuglet om bord i et frakteskip, og i mai 1798 ble tønnen satt på sjøen og Major fløt i land i Kristiansand havn. Han ble snart en ledende mann innen byens forretningsliv, og grunnla blant annet Kongsgård Garveri i 1804.

Han giftet seg i 1802 på ny i Kristiansand med Sophie Benedicte Weidemann, søsteren til juristen og eidsvollsmannen Lauritz Weidemann. Hun og Major fikk ni barn. Den sjuende var sønnen Herman Wedel Major, som ble en av norsk psykiatris fedre og tok initiativ til opprettelse av Kristiansand Dollhus som utviklet seg til Eg Sykehus – landets andre psykiatriske sykehus. Datteren Sophie Ottilia giftet seg med Heinrich Ernst Schirmer.

Etterhvert ble Major svært formuende, pleiet vennskap med Herman Wedel Jarlsberg, og kjøpte blant annet Ullern gård fra Peder Anker, Jarlsbergs svigerfar. Også Henrik Wergeland var en venn av familien, og startet på det medisinske studium samtidig med Majors sønn Herman Wedel. Men i 1832 utviklet det seg en strid med Weidemann-familien om retten til blant annet Ullern gård, og Robert Major ble skilt og gikk inn i personlige økonomiske nedgangstider.

Major begikk selvmord i 1839, og Henrik Wergeland skrev da diktet «Robert Major»:

*Hvor yndigt maa ei Irland være!*
*Dets Skov er mørk, dets Høi hvor grøn!*
*Hvor ligt Slavinden ei, hvis Ære*
*er Skjønhed og en Helt til Søn.*
---
*Han vilde did med Magt — hvor syndigt!*
*Med Magt han vilde did igjen.*
*Men Irland, hvor er Irland yndigt*
*og hvor barmhjertig Himmelen.*

Også Wergelands dikt *[[Spanjolen]]* er tilegnet Robert Major.

## Referanser
Asker Aliens

**Asker Aliens** (stiftet 1. oktober 1962 som *Asker Basketball Club*) er en idrettsklubb i Asker. Klubben har både et herrelag og et kvinnelag i eliteserien BLNO i tillegg til lag for yngre spillere, såkalte aldersbestemte lag. Klubben spiller sine hjemmekamper i Leikvollhallen. 
## Spillerstall sesongen 2018/2019 BLNO herrer

* Hovedtrener (*headcoach*): Tommy Gundersen
* Kaptein: Ludvig Bergh
* Lagkontakt: Vigdis Ragnhild Hvaal

### Historikk, BLNO herrer

Asker Aliens har (per 2014) vunnet BLNO sluttspillet 6 ganger; 2002, 2003, 2005, 2008, 2010 og 2015.

#### 2014/2015
Aliens har rekorden for flest poeng i én kamp i gruppespillet. De slo Kristiansand Pirates 142–62 14. januar 2007. Asker Aliens-spilleren Espen Stien har rekorden for flest antall poeng på en kamp med 57 mot Bærum Basket.

Sesongen 2014–2015 er Asker Aliens regnet som favoritter til å vinne nok et sluttspill. Med flere av ligaens beste spillere, og ellers en sterk og ung stall, er dette et lag som kan prege BLNO i fremtiden også.

## Eksterne lenker
* Facebook: Asker Basketball Club
*Facebook, BLNO herrer: AskerAliens
*
* Asker Aliens at Eurobasket.com
Zelenograd

**Zelenograd** (russisk: Зеленогра́д, «Grønn by») er en by i Russland, som også danner en av Moskvas administrative okruger. Den ligger 37&nbsp;km fra sentrum av den russiske hovedstaden.

Zelenograd ble bygget i 1958 som en gjenspeiling av den amerikanske Silicon Valley, og den var offisielt en lukket by frem til 1991. Den var et av de mest kraftfulle sentrene for elektronikk-, mikroelektronikk- og dataindustri i Sovjetunionen, og den spiller fremdeles en tilsvarende rolle i dagens Russland. 

I Zelenograd ligger det tekniske universitetet *Moskvas institutt for elektronikk-teknologi* (MIET). Elektronikkonsernet Sitronics ble grunnlagt i Zelenograd i 1997, og har i dag store virksomheter i byen. Konsernets hovedkvarter ble imidlertid flyttet til Moskva i 2005. 

Zelenograd ble bygget *de novo* i et tidligere ubebygget skogsområde, og dens arkitektur og byplan følger en generell arkitektonisk plan (hovedarkitekt Igor Pokrovskij).

## Referanser


## Eksterne lenker
* 
* Offisielt nettsted for Zelnograd administrative okrug  (russisk)

## Galleri

Fil:Zelenograd - MIET.jpg|Moskvas institutt for elektronikk-teknologi (MIET)
Fil:Zelenograd - Victory Park Fountains.jpg|Seiersparken
Fil:Zelenograd - 16th microdistrict.jpg|Krjukovo-distriktet i Zelenograd
Jinxian

**Jinxian** kan være:
*Byprefekturet Jinxian i provinsen Liaoning i Folkerepublikken Kina.
*Fylket Jinxian i byprefekturet Nanchang i Jiangxi i Kina.